CELEX: C2006/326/144
Language: el
Date: 2006-12-30 00:00:00
Title: Υπόθεση T-317/06: Προσφυγή της 23ης Νοεμβρίου 2006 — Panrico κατά ΓΕΕΑ — HDN Development (Krispy Kreme DOUGHNUTS)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/69
            
         Προσφυγή της 23ης Νοεμβρίου 2006 — Panrico κατά ΓΕΕΑ — HDN Development (Krispy Kreme DOUGHNUTS)
   (Υπόθεση T-317/06)
   (2006/C 326/144)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Panrico, S.L. (προσωπική επιχείρηση) (Santa Perpètua de Mogola, Βαρκελώνη, Ισπανία) (εκπρόσωπος: D. Pellisé Irquiza, abogado)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: HDN Development Corp.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση του πρώτου τμήματος προσφυγών του Γραφείου, της 8ης Αυγούστου 2006, εκδοθείσα στην υπόθεση R 0194/2005-1 που αφορά την ανακοπή B 303 992 κατά της αιτήσεως κοινοτικού σήματος 1.298.785.
            
         
               —
            
            
               Να καταδικάσει το Γραφείο και την αιτούσα το κοινοτικό σήμα 1.298.785, HDN Development Corporation, στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: HDN Development Corporation
   
      Σήμα προς καταχώριση: Εικονιστικό σήμα που φέρει τις λέξεις «KRISPY KREME DOUGHNUTS» (αίτηση αριθ. 1.298.785), για προϊόντα των κλάσεων 25 και 30 και υπηρεσίες της κλάσεως 42.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα.
   
      Αντιταχθέν δικαίωμα επί σήματος ή σημείου: Λεκτικά ισπανικά σήματα «DOGHNUTS» (αριθ. 1.288.926) και«DONUT» (αριθ. 399.563), για προϊόντα των κλάσεων 30, και εικονιστικό σήμα «donuts», για προϊόντα της κλάσεως 25 και υπηρεσίες της κλάσεως 42,
   
      Απόφαση του τμήματος ανακοπών: απόρριψη της ανακοπής.
   
      Απόφαση του τμήματος προσφυγών: απόρριψη της ανακοπής.
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', και του άρθρου 5, του κανονισμού (ΕΚ) 49/94 για το κοινοτικό σήμα. Προβάλλεται συναφώς ότι το κοινοτικό σήμα που αποτελεί αντικείμενο της παρούσας διαδικασίας περιλαμβάνει ως κύριο στοιχείο τη λέξη «DOUGHNUTS», που συγχέεται με τα σήματα της οικογένειας DONUT-DONUTS-DOGHNUTS για τα οποία ασκήθηκε ανακοπή, και τα οποία χαρακτηρίζουν τα ίδια προϊόντα και τις ίδιες υπηρεσίες, προκαλώντας μεγάλο κίνδυνο συγχύσεως στο ισπανικό κοινό.